چولہ کی شری ویجئیہ پر یورش

سنہ 1025ء میں، چولہ کے شہنشاہ راجندرہ اوّل نے بحری جنوب مشرقی ایشیا میں شری ویجئیہ پر بحری یورشیں کیں، جن کے نتیجے میں شری ویجئیہ کی شَئیلیندرہ سلطنت زوال پزیر ہوئی۔

راجندرہ کی شری ویجئیہ کے خلاف سمندر پار مہم ہند کی تاریخ میں ایک غیر معمولی واقعہ تھی اور جنوب مشرقی ایشیا کی ریاستوں کے ساتھ اس کے ورنہ پُرامن تعلقات کے برعکس تھی۔ موجودہ انڈونیشیا اور جزیرہ نما ملاے کے کئی مقامات پر چولہ خاندان کے راجندرہ اوّل نے یورش کی۔ اس یورش نے تمِل تاجرانہ انجمنوں، جیسے منیئگرآمم، اَئیاوولے اور اَئینُرووار، کی جنوب مشرقی ایشیا میں توسیع کو مزید فروغ دیا۔Wink, André, Al-Hind: The Making of the Indo-Islamic World, Vol. I, Early Medieval India and the Expansion of Islam: 7th-11th centuries, p.325, 

چولہ کی یورش کا زمانہ عظیم بنگالی بُدھ متی عالم اَتیشہ (تقریباً 982–1054) کے 1025ء میں سوماترا سے ہندوستان اور تِبت واپسی کے سفر کے ساتھ بھی موافق تھا۔